Silhuett av Altenburg/Paus-familien fra rundt 1815. F.v. frøken Bomhoff, nevøen Henrik Johan Paus, ektefellen Hedevig f. Paus, Johan Andreas Altenburg og døtrene Johanne Christine g. Stenersen og Marichen Cornelia g. Ibsen
**Johan Andreas Altenburg** (født 1763 på Ulefoss, død 2. oktober 1824 i Skien) var en norsk skipskaptein og senere skipsreder og kjøpmann i Skien. Han var «en av Skiens mest betydningsfulle forretningsmenn i sin tid». Han var morfar til Henrik Ibsen.

Biografi
--------

Johan Andreas Altenburg var født på Lille Ulefos og var sønn av sagbruksforvalter Diderik Altenburg (1719–1766) og Marichen Johansdatter Barth (1737–1769). Hans farfar var trelasthandler og sagbrukseier i Skien Jochum Altenburg (1684–1745). Foreldrene Diderik og Marichen ble gift 20. mars 1760 på Ulefoss, men begge døde tidlig. Moren ble gift i 1767 i andre ekteskap med fenrik (Fredrich) Engebreth Christopher Blom Bertelsen Bomhoff (1737–1800), sønn av jernverksforvalter på Ulefoss Bertel Engebretsen Bomhoff og Maren Christophersdatter Blom. Etter morens død ble Johan Andreas og søsknene boende med stefaren.

Som ung dro han til sjøs og ble skipskaptein. Han sluttet tidlig å seile og slo seg ned som kjøpmann og skipsreder i Skien. I tillegg til skipsrederi drev han trelasthandel, alminnelig butikkhandel og eide et stort brennevinsbrenneri på Lundetangen. Han eide en stor bygård, Altenburggården, der han bodde med sin familie, og eide også en av Århusgårdene utenfor Skien, som familien brukte som landsted. Videre eide han den store gården «Hospitalet». Rundt 1804 ble hans formue beregnet til mellom 20 000 og 30 000 riksdaler.

Han ble gift i 1794 med Hedevig Christine Paus, datter av skoginspektør i Øvre Telemark Cornelius Paus. Svigerfaren Cornelius Paus var fetter av Altenburgs stefar Bomhoff. Cornelius Paus ble beskrevet som «en sjelden snil og god Mand» og flyttet inn hos datteren og svigersønnen i sitt siste leveår, og døde i Altenburggården i 1799. Samme år flyttet Johan Andreas Altenburgs søster Kristine Cathrine Ploug (kalt «faster Ploug» i Altenburg- og Ibsenfamilien) inn hos dem.

Johan Andreas Altenburg og Hedevig Paus var foreldre til Christine Altenburg (f. 1798) og Marichen Altenburg (f. 1799). Christine Altenburg ble gift i 1827 med skipskaptein John Stenersen; Marichen Altenburg ble gift i 1825 med kjøpmann i Skien Knud Ibsen, som samme år etablerte seg som selvstendig trelasthandler. Nevøen Henrik Johan Paus, som var jevngammel med sin kusine Marichen og som også var Knud Ibsens halvbror, bodde hos onkelen og tanten i Altenburggården i rundt ti år fra femårsalderen (1804).

Etter ektemannens død i 1824 overtok enken Hedevig hans verdier, og i 1830 overlot hun store deler av verdiene, herunder Altenburggården og brennevinsbrenneriet, til svigersønnen Knud Ibsen.

| Aner til Johan Andreas Altenburg |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | Henrik Didriksen Altenburg, sorenskriver i Heggen/Frøland |
|  |  |
|  |  |
|  |
|  | Jochum Altenburg, trelasthandler og sagbrukseier i Skien |  |
|  |  |
|  |  |  |  |
|  |
|  | Mette Jensdatter Bjering |
|  |  |
|  |  |
|  |
|  | Diderik Altenburg, sagbruksforvalter |  |
|  |  |
|  |  |  |  |  |  |
|  |
|  | Joachim Thomsen Hein |
|  |  |
|  |  |
|  |
|  | Christine Cathrine Hein |  |
|  |  |
|  |  |  |  |
|  |
|  | Birgitte Vincentsdatter |
|  |  |
|  |  |
|  |
|  | **Johan Andreas Altenburg** |  |
|  |
|  |  |  |  |  |  |  |  |
|  |
|  | Daniel Andersen Barth, byfogd |
|  |  |
|  |  |
|  |
|  | Johan Daniel Barth, kjøpmann |  |
|  |  |
|  |  |  |  |
|  |
|  | Margrethe Jacobsdatter Ording |
|  |  |
|  |  |
|  |
|  | Marichen Johansdatter Barth |  |
|  |  |
|  |  |  |  |  |  |
|  |
|  | Frederik Rohland |
|  |  |
|  |  |
|  |
|  | Dorthea Rohland |  |
|  |  |
|  |  |  |  |
|  |
|  | Ingeborg Nielsdatter |
|  |  |
|  |  |  |  |  |  |  |  |  |  |  |  |  |  |

 |

Referanser
----------

1. 1 2  Thor Gundersen (2000). *Skien: «den smukkeste bygde by»*. Skien: Skien historielag. s. 39 og 66. ISBN 8291427070.
2. ↑  B. Blom (1906). *Slægten Blom fra Tønsberg: biografiske meddelelser om Fredrik Blom, sogneprest til Laardal, og hans efterslægt 1612–1905*. Kristiania: Cammermeyer. s. 9–10.
3. ↑  Robert Ferguson, *Henrik Ibsen; mellom evne og higen*, Cappelen, 2006, ISBN 978-82-02-23875-9, s. 16-17

| * v
* d
* r
 Henrik Ibsens familie |
| --- |
|  | besteforeldre Henrich Ibsen, Johanne Plesner, Johan Andreas Altenburg, Hedevig Christine Paus  | stebestefar: Ole Pausfar Knud  | mor Marichen Altenburg  | søster Hedvigonkler Christian Cornelius Paus, Henrik Johan Paus, Christopher Blom Paus  | Faster Ploughustru Suzannah  | svigerfar Hans Conrad Thoresen  | svigermor Magdalene Thoresen  | sønn Sigurd  | svigerdatter Bergliot Ibsen  | sønnesønn Tancred Ibsen og hustru Lillebil Ibsen  | oldebarn Tancred Ibsen jr. |

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni
 |